pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ สั่งการหน่วยงานที่เกี่ยวข้องเร่งช่วยเหลือผู้ประกอบการ - ลูกจ้างอาชีพกลางคืน พิจารณา 3 หลักเกณฑ์เยียวยา
วันจันทร์ที่ 6 ธันวาคม 2564
นายกฯ สั่งการหน่วยงานที่เกี่ยวข้องเร่งช่วยเหลือผู้ประกอบการ - ลูกจ้างอาชีพกลางคืน พิจารณา 3 หลักเกณฑ์เยียวยา
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม สั่งการให้หน่วยงานเร่งหามาตรการช่วยเหลือกลุ่มผู้ประกอบการและลูกจ้างอาชีพกลางคืนที่ได้รับผลกระทบจากการสถานการณ์โควิด-19 โดยให้กระทรวงแรงงานสรุปผลการเจรจากับตัวแทนสมาคมเครือข่ายนักร้อง นักดนตรี ผู้ประกอบการสถานบันเทิง ฯลฯ
.
หลักเกณฑ์การเยียวยาเบื้องต้น แบ่งเป็น 3 กลุ่ม ดังนี้
1.กลุ่มนายจ้าง - สถานประกอบการ รัฐบาลจะเยียวยาตามจํานวนลูกจ้าง 3,000 บาท/ราย/เดือน
2.กลุ่มลูกจ้างที่อยู่ในระบบประกันสังคม ม.33
3.กลุ่มลูกจ้างที่ไม่อยู่ในระบบประกันสังคม อาจต้องขึ้นทะเบียน ม.40 ซึ่งมีราว 1.5 แสนราย ส่วนผู้ที่เกินอายุเกิน 65 ปี ให้กระทรวงวัฒนธรรมสํารวจจํานวนเพื่อช่วยเหลือเพิ่มเติม
.
หลังจากนี้ คณะกรรมการกลั่นกรองงบประมาณ กระทรวงการคลัง และสภาพัฒน์ฯ จะเร่งพิจารณา และนําเข้าสู่ที่ประชุม ครม. ต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงมหาดไทย ร่วมน้อมรำลึกในพระมหากรุณาธิคุณเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
วันพุธที่ 6 ตุลาคม 2564
กระทรวงมหาดไทย ร่วมน้อมรําลึกในพระมหากรุณาธิคุณเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
กระทรวงมหาดไทย ร่วมน้อมรําลึกในพระมหากรุณาธิคุณเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
วันนี้ (6 ต.ค. 64) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ด้วยสํานักนายกรัฐมนตรีแจ้งว่า วันพุธที่ 13 ตุลาคม 2564 เป็นวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งกระทรวงมหาดไทยได้แจ้งให้ผู้ว่าราชการจังหวัดทุกจังหวัด กรม และรัฐวิสาหกิจในสังกัดกระทรวงมหาดไทย ร่วมน้อมรําลึกในพระมหากรุณาธิคุณเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2564
นายสุทธิพงษ์ จุลเจริญ ปลัดกระทรวงมหาดไทย กล่าวว่า เพื่อเป็นการน้อมรําลึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร จึงได้แจ้งไปยังผู้ว่าราชการจังหวัดทุกจังหวัด อธิบดี และหัวหน้าหน่วยงานรัฐวิสาหกิจในสังกัดกระทรวงมหาดไทย ร่วมน้อมรําลึกในพระมหากรุณาธิคุณฯ โดยจัดพิธีวางพวงมาลา ในวันพุธที่ 13 ตุลาคม 2564 เวลา 08.30 น. ณ สถานที่ตั้งของหน่วยงาน หรือสถานที่อื่นที่เหมาะสม มีผู้เข้าร่วมพิธีจํานวนไม่เกิน 12 คน แต่งกายชุดเครื่องแบบปกติขาว ไม่สวมหมวก (กรณีจัดนอกอาคาร สวมหมวก) พร้อมประดับเข็มที่ระลึกเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลพระราชพิธีเฉลิมพระชนมพรรษา 5 รอบ 28 กรกฎาคม 2555 คู่กับเข็มที่ระลึกตราสัญลักษณ์พระราชพิธีบรมราชาภิเษก พุทธศักราช 2562 และเข็มที่ระลึกพระราชพิธีถวายพระเพลิงพระบรมศพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมสวมหน้ากากผ้าหรือหน้ากากอนามัย สีขาว และดําเนินการตามมาตรการการป้องกันการแพร่ระบาดของโรคติดเชื้อไวรัสโคโรนา 2019 (COVID-19) อย่างเคร่งครัด
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ในด้านสถานที่ มีการจัดตั้งโต๊ะหมู่ประดิษฐานพระบรมฉายาลักษณ์ พร้อมเครื่องราชสักการะ (เครื่องทองน้อย) ตามอาคารสถานที่ของทางราชการ ตลอดเดือนตุลาคม 2564 และมีการเผยแพร่คํากล่าวน้อมรําลึกในพระมหากรุณาธิคุณพร้อมภาพพระราชกรณียกิจ ทางเว็บไซต์และสื่อออนไลน์ของหน่วยงาน ตั้งแต่วันที่ 1 – 15 ตุลาคม 2564 เพื่อร่วมน้อมรําลึกในพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระมหากษัตริย์ผู้ทรงเป็นที่รักยิ่งของพสกนิกรชาวไทยตราบกาลนิรันดร์
รัฐบาลไทย-ข่าวทำเนียบรัฐบาล-รมว.เฮ้ง ส่ง‘เลขารัฐมนตรี’เปิดสัมมนาวิชาการฯ สร้างวัฒนธรรมไทยสู่ความปลอดภัยที่ยั่งยืนภาคตะวันออก
วันจันทร์ที่ 8 สิงหาคม 2565
รมว.เฮ้ง ส่ง‘เลขารัฐมนตรี’เปิดสัมมนาวิชาการฯ สร้างวัฒนธรรมไทยสู่ความปลอดภัยที่ยั่งยืนภาคตะวันออก
รมว.เฮ้ง ส่ง‘เลขารัฐมนตรี’เปิดสัมมนาวิชาการฯ สร้างวัฒนธรรมไทยสู่ความปลอดภัยที่ยั่งยืนภาคตะวันออก
วันที่8สิงหาคม2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นายสุเทพชิตยวงษ์เลขานุการรัฐมนตรีว่าการกระทรวงแรงงานเป็นประธานกล่าวเปิดงานสัมมนาวิชาการความปลอดภัยและอาชีวอนามัยภาคตะวันออกจังหวัดชลบุรีประจําปี2565“Forward Culture of Prevention for Safety Thailand”ร่วมสร้างวัฒนธรรมไทยเชิงป้องกันสู่ความปลอดภัยอาชีวอนามัยและความผาสุกที่ยั่งยืน”และมอบโล่ประกาศเกียรติคุณสถานประกอบกิจการที่ผ่านเกณฑ์พิจารณากิจกรรมการรณรงค์ลดสถิติอุบัติเหตุจากการทํางานให้เป็นศูนย์ประจําปี2565 (Zero Accident Campaign 2022) ระดับทองปีที่1ภาคตะวันออกจํานวน12รางวัลโดยมีนายนิติวิวัฒน์วานิชรองผู้ว่าราชการจังหวัดชลบุรีกล่าวต้อนรับนายสุทธิสุโกศลจ่าเอกยศสิงห์เหลี่ยมเลิศประจําสํานักเลขาธิการนายกรัฐมนตรีปฏิบัติหน้าที่ประจํากระทรวงแรงงานเข้าร่วมในครั้งนี้ด้วยนายวรานนท์ปีติวรรณผู้อํานวยการสถาบันส่งเสริมความปลอดภัยอาชีวอนามัยและสภาพแวดล้อมในการทํางาน(องค์การมหาชน)กล่าวรายงานวัตถุประสงค์การจัดงานณห้องบอลรูมโรงแรมนิกโก้อมตะซิตี้ชลบุรีจังหวัดชลบุรี
นายสุเทพกล่าวว่ารัฐบาลภายใต้การนําของท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งท่านกํากับดูแลกระทรวงแรงงานได้ให้ความสําคัญกับการเสริมสร้างสังคมไทยให้เป็นวัฒนธรรมเชิงป้องกันสู่ความปลอดภัยอาชีวอนามัยและความผาสุกที่ยั่งยืนรวมทั้งการขับเคลื่อนวิสัยทัศน์Thailand 4.0ที่จะพัฒนาไปสู่การเป็น“แรงงาน4.0”โดยการสร้างระบบการเรียนรู้พัฒนาคุณภาพแรงงานให้มีความตระหนักรู้นําไปสู่การยกระดับองค์ความรู้ที่สําคัญในการทํางานที่มีประสิทธิภาพและร่วมสร้างวัฒนธรรมความปลอดภัยที่ยั่งยืนในวันนี้ท่านสุชาติชมกลิ่นรัฐมนตรีว่าการกระทรวงแรงงานจึงได้มอบหมายให้ผมมาเป็นประธานกล่าวเปิดงานสัมมนาวิชาการความปลอดภัยและอาชีวอนามัยภาคตะวันออกจังหวัดชลบุรีประจําปี2565ซึ่งการจัดงานดังกล่าวสอดคล้องกับแนวคิดการสร้างค่านิยมความปลอดภัยในการทํางาน3ประการซึ่งท่านนายกรัฐมนตรีพล.อ.ประยุทธ์จันทร์โอชาได้กล่าวไว้ในพิธีเปิดงานความปลอดภัยและอาชีวอนามัยแห่งชาติครั้งที่34คือการมีสติรู้ตัววินัยถูกต้องเอื้ออาทรใส่ใจและส่งเสริมให้ทุกภาคส่วนที่เกี่ยวข้องนําค่านิยมนี้ไปปรับใช้เพื่อช่วยให้แรงงานมีความปลอดภัยและสุขภาพอนามัยที่ดี
สําหรับการจัดงานในครั้งนี้มีวัตถุประสงค์เพื่อมุ่งเน้นขับเคลื่อนให้ลูกจ้างนายจ้างผู้ที่เกี่ยวข้องทั้งภาครัฐและภาคเอกชนตระหนักถึงความสําคัญในเรื่องความปลอดภัยอาชีวอนามัยและสภาพแวดล้อมในการทํางานเพื่อลดปัญหาความรุนแรงและความสูญเสียที่เกิดขึ้นจากความไม่ปลอดภัยในการทํางานโดยเฉพาะสภาพการทํางานในวิถีชีวิตใหม่ตลอดจนร่วมกันสร้างเครือข่ายวัฒนธรรมไทยเชิงป้องกันสู่ความปลอดภัยอาชีวอนามัยและความผาสุกที่ยั่งยืนต่อไป
+++++++++++++++++++
กองเผยแพร่และประชาสัมพันธ์
8สิงหาคม2565
รัฐบาลไทย-ข่าวทำเนียบรัฐบาล-กรมทางหลวงชนบท เสริมศักยภาพการคมนาคมขนส่งในพื้นที่เขตเศรษฐกิจพิเศษนครพนม สอดรับกับนโยบายของรัฐมนตรีว่าการกระทรวงคมนาคม
วันพุธที่ 15 ธันวาคม 2564
กรมทางหลวงชนบท เสริมศักยภาพการคมนาคมขนส่งในพื้นที่เขตเศรษฐกิจพิเศษนครพนม  สอดรับกับนโยบายของรัฐมนตรีว่าการกระทรวงคมนาคม
เตรียมสร้างถนนกว่า 23 กิโลเมตร เชื่อมท่าอากาศยาน - สะพานมิตรภาพแห่งที่ 3 คาดเริ่มก่อสร้างปี 2565
กรมทางหลวงชนบท (ทช.) กระทรวงคมนาคม เตรียมดําเนินโครงการก่อสร้างถนนสายเชื่อมศูนย์ซ่อมอากาศยาน - ศูนย์กลางการค้าส่งชายแดนบริเวณสะพานมิตรภาพแห่งที่ 3 - ถนนเชื่อมทางหลวงแผ่นดินหมายเลข 212 อําเภอท่าอุเทน จังหวัดนครพนม เพื่อสนับสนุนเขตเศรษฐกิจของจังหวัดนครพนม เชื่อมโยงโครงข่ายการคมนาคมขนส่งภายในจังหวัดและประเทศเพื่อนบ้านให้เกิดความสมบูรณ์มากยิ่งขึ้น สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จังหวัดนครพนมเป็นเมืองแห่งศูนย์กลางการค้าชายแดนกับประเทศเพื่อนบ้าน ประกอบกับเป็นจังหวัดที่ได้รับการประกาศเป็นพื้นที่เขตพัฒนาเศรษฐกิจพิเศษนครพนม ทช. จึงได้เตรียมดําเนินโครงการก่อสร้างถนนสายเชื่อมศูนย์ซ่อมอากาศยาน - ศูนย์กลางการค้าส่งชายแดนบริเวณสะพานมิตรภาพแห่งที่ 3 - ถนนเชื่อมทางหลวงแผ่นดินหมายเลข 212 อําเภอท่าอุเทน จังหวัดนครพนม ระยะทางรวม 23.102 กิโลเมตร เพื่อรองรับการเจริญเติบโตของเมือง เพิ่มศักยภาพการคมนาคมขนส่งระหว่างท่าอากาศยานนครพนมและสะพานมิตรภาพแห่งที่ 3 (นครพนม - คําม่วน) ตลอดจนเป็นการเพิ่มประสิทธิภาพในการเชื่อมโยงระหว่างประเทศไทยและประเทศลาว โดยแบ่งการก่อสร้างออกเป็น 2 ตอน ดังนี้
- ตอนที่ 1 ก่อสร้างถนนใหม่ เป็นผิวจราจรแบบคอนกรีตเสริมเหล็ก ขนาด 4 ช่องจราจร ไป - กลับ บริเวณ กม. ที่ 0+000 - 16+531 รวมระยะทาง 16.531 กิโลเมตร
- ตอนที่ 2 ก่อสร้างถนนใหม่ เป็นผิวจราจรแบบคอนกรีตเสริมเหล็ก ขนาด 2 ช่องจราจร ไป - กลับ บริเวณ กม. ที่ 0+000 - 6+571 รวมระยะทาง 6.571 กิโลเมตร
ปัจจุบันโครงการดังกล่าวอยู่ระหว่างกระบวนการจัดซื้อจัดจ้าง คาดว่าจะเริ่มเข้าพื้นที่ก่อสร้างได้ในปี 2565 ใช้งบประมาณในการก่อสร้างทั้งสิ้นรวม 1,600 ล้านบาท เป็นงบผูกพันปี 2565 - 2567
รัฐบาลไทย-ข่าวทำเนียบรัฐบาล-ครม.ไฟเขียว! ให้ กนอ.ร่วมลงทุนเอกชนพัฒนาท่าเรือมาบตาพุด มูลค่าโครงการ 3.2 พันลบ. เพิ่มบริการขนย้ายตู้คอนเทนเนอร์
วันจันทร์ที่ 18 กรกฎาคม 2565
ครม.ไฟเขียว! ให้ กนอ.ร่วมลงทุนเอกชนพัฒนาท่าเรือมาบตาพุด มูลค่าโครงการ 3.2 พันลบ. เพิ่มบริการขนย้ายตู้คอนเทนเนอร์
ครม.ไฟเขียว! ให้ กนอ.ร่วมลงทุนเอกชนพัฒนาท่าเรือมาบตาพุด มูลค่าโครงการ 3.2 พันลบ. เพิ่มบริการขนย้ายตู้คอนเทนเนอร์
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 18 กรกฎาคม 2565 ว่า ครม.อนุมัติให้การนิคมอุตสาหกรรมแห่งประเทศไทย (กนอ.) ดําเนินโครงการบริหารจัดการท่าเทียบเรือสาธารณะร่วมกับบริษัท ไทย คอนเน็คทิวิตี เทอมินอล จํากัด ตั้งอยู่ที่ท่าเรืออุตสาหกรรมมาบตาพุด จังหวัดระยอง เพื่อขนถ่ายสินค้าทั่วไป มูลค่าโครงการรวม 3,221 ล้านบาท ซึ่งสัมปทานเดิมของบริษัทจะสิ้นสุดในวันที่ 16 กันยายน 2565 โดยการทําสัญญาใหม่ในครั้งนี้เป็นการร่วมลงทุนระหว่างภาครัฐและเอกชน (PPP) เพื่อพัฒนาท่าเทียบเรืออเนกประสงค์จากเดิมที่ทางบริษัทได้ให้บริการขนถ่ายทั้งสินค้าทั่วไปและสินค้าเทกอง ส่วนสัญญาใหม่นี้จะลงทุนในส่วนของการเพิ่มบริการเกี่ยวกับสินค้าตู้คอนเทนเนอร์ อาทิ ติดตั้งเครนยกตู้คอนเทนเนอร์บริเวณท่าเทียบเรือ การให้บริการซ่อมและทําความสะอาดตู้คอนเทนเนอร์ การพัฒนาพื้นที่ลานวางตู้คอนเทนเนอร์ เป็นต้น เพื่อให้ผู้ประกอบการและเรือมาใช้บริการขนถ่ายสินค้าตู้คอนเทนเนอร์ที่ท่าเรืออุตสาหกรรมมาบตาพุดเพิ่มขึ้น
สําหรับรูปแบบการร่วมทุนระหว่างภาครัฐและเอกชน (PPP) การนิคมอุตสาหกรรมแห่งประเทศไทยจะมอบสิทธิให้เอกชนเพื่อดําเนินโครงการและเข้าใช้ทรัพย์สินเดิม มีระยะเวลาสัมปทาน 30 ปี โดย กนอ. ไม่ต้องสนับสนุนงบหรือลงทุนใดๆ เพิ่มเติม เนื่องจากเงินลงทุนภาครัฐ 963 ล้านบาท เป็นมูลค่าทรัพย์สินเดิมของโครงการที่มีอยู่แล้ว ส่วนภาคเอกชนจะเป็นผู้ลงทุนทั้งหมดจํานวน 2,257 ล้านบาท และเป็นบริหารจัดการท่าเรือรวมถึงจัดสรรผลตอบแทนให้ กนอ. ตามที่ตกลงไว้ คือ 1)ค่าเช่าพื้นที่ 2)ค่าตอบแทนคงที่ในปีแรก และปรับเพิ่มขึ้นร้อยละ 5 ทุก 5 ปี 3)รายได้จากค่าภาระเรือเข้าท่าทั้งหมด (Port Dues) 4)ส่วนแบ่งรายได้จากการดําเนินกิจการร้อยละ 5 (ไม่รวม Port Dues) นอกจากนี้ เมื่อสิ้นสุดสัมปทานระยะเวลา 30 ปี ภาคเอกชนต้องโอนกรรมสิทธิ์ในทรัพย์สินที่ลงทุนใหม่ให้แก่ กนอ. ด้วย
รัฐบาลไทย-ข่าวทำเนียบรัฐบาล-ปลัดกระทรวงกลาโหมเป็นประธานในพิธีทำบุญตักบาตร และพิธีสวดพระพุทธมนต์ถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันศุกร์ที่ 3 ธันวาคม 2564
ปลัดกระทรวงกลาโหมเป็นประธานในพิธีทําบุญตักบาตร และพิธีสวดพระพุทธมนต์ถวายพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เนื่องในวันคล้ายวันพระบรมราชสมภพ
ในวันศุกร์ที่ ๓ ธันวาคม ๒๕๖๔ พลเอก วรเกียรติ รัตนานนท์ ปลัดกระทรวงกลาโหม พร้อมด้วย พันตํารวจเอกหญิง อังศุวรรณ รัตนานนท์ นายกสมาคมภริยาข้าราชการสํานักงานปลัดกระทรวงกลาโหม เป็นประธานในพิธีทําบุญตักบาตร และพิธีสวดพระพุทธมนต์ถวายพระราชกุศล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันพระบรมราชสมภพ ๕ ธันวาคม ๒๕๖๔ ณ ห้องพินิตประชานาถ ในศาลาว่าการกลาโหม
โดยมีพิธีสวดพระพุทธมนต์ ถวายภัตตาหาร และจตุปัจจัยไทยธรรมแด่พระสงฆ์ทรงสมณศักดิ์ จํานวน ๑๐ รูป และ พิธีทําบุญตักบาตรพระสงฆ์ และสามเณร จํานวน ๘๙ รูป
ทั้งนี้ข้าราชการของสํานักงานปลัดกระทรวงกลาโหม จักน้อมนําแนวทางตามที่พระองค์ได้พระราชทานไว้เป็นเครื่องยึดเหนี่ยวในการปฏิบัติหน้าที่ และปฏิบัติตน เพื่อสร้างคุณประโยชน์แก่ประเทศชาติ และประชาชนสืบไป
รัฐบาลไทย-ข่าวทำเนียบรัฐบาล-ธพส.สร้างสวนเพื่อชุมชน พร้อมบูรณะศาลองค์ท้าวมหาพรหม ภายในศูนย์ราชการเฉลิมพระเกียรติฯ แจ้งวัฒนะ
วันพุธที่ 14 กรกฎาคม 2564
ธพส.สร้างสวนเพื่อชุมชน พร้อมบูรณะศาลองค์ท้าวมหาพรหม ภายในศูนย์ราชการเฉลิมพระเกียรติฯ แจ้งวัฒนะ
ธพส. ตอกย้ําการเป็นเมืองต้นแบบสีเขียวเพื่ออนุรักษ์สิ่งแวดล้อมอย่างยั่งยืน ปรับปรุงภูมิทัศน์รอบอาคารทรงกลมเป็นสวนเพื่อชุมชนส่งเสริมการมีสุขภาพที่ดีของประชาชนในเมืองภายใต้แนวคิด Healthy City
บริษัท ธนารักษ์พัฒนาสินทรัพย์ จํากัด หรือ ธพส. ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ตอกย้ําการเป็นเมืองต้นแบบสีเขียวเพื่ออนุรักษ์สิ่งแวดล้อมอย่างยั่งยืน ปรับปรุงภูมิทัศน์รอบอาคารทรงกลมเป็นสวนเพื่อชุมชนส่งเสริมการมีสุขภาพที่ดีของประชาชนในเมืองภายใต้แนวคิด Healthy City
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัดเปิดเผยว่า ตลอดระยะเวลาที่ผ่านมา ธพส. มุ่งดําเนินธุรกิจโดยยึดแนวทางการพัฒนาและบริหารจัดการทรัพย์สินของรัฐให้เกิดประโยชน์สูงสุดเป็นหลัก ซึ่งมีภารกิจคือการบริหารโครงการศูนย์ราชการเฉลิมพระเกียรติฯ แจ้งวัฒนะ ให้มีความทันสมัย ยกระดับมาตรฐานในการให้บริการควบคู่ไปกับการอนุรักษ์พลังงานและสิ่งแวดล้อมอย่างยั่งยืน
ล่าสุด ธพส.ได้ดําเนินการปรับปรุงภูมิทัศน์รอบอาคารทรงกลม ภายในศูนย์ราชการเฉลิมพระเกียรติฯ แจ้งวัฒนะบนพื้นที่ประมาณ 5.7 ไร่ ให้เป็นสวนเพื่อชุมชน นอกจากจะเป็นการเพิ่มพื้นที่สีเขียวแล้วยังเป็นการส่งเสริมการมีสุขภาพที่ดีของชุมชนตามแนวคิด Healthy City และเพิ่มพื้นที่ใช้สอยที่หลากหลายเพื่อรองรับกิจกรรมต่างๆ เช่น การออกกําลังกาย การจัดกิจกรรมและสันทนาการต่างๆ โดยบุคลากรและประชาชนทุกคนสามารถมาใช้เป็นสถานที่พักผ่อนหย่อนใจได้นอกเหนือจากการมาติดต่อราชการ ทั้งในช่วงเวลาราชการ ช่วงเวลาหลังเลิกงาน และในช่วงวันหยุด อีกทั้ง ธพส. ยังคํานึงถึงความปลอดภัยของผู้ใช้บริการด้วยการติดตั้งระบบกล้องวงจรปิด และติดตั้งเสาไฟส่องสว่างให้เพียงพอทั่วพื้นที่ โดยคาดว่าจะปรับปรุงแล้วเสร็จในช่วงเดือนธันวาคม 2564
นอกจากนี้ ธพส. ยังได้ปรับปรุงพื้นที่บริเวณศาลองค์ท้าวมหาพรหม ได้แก่งานปรับปรุงเทวาลัย (ซุ้มพระพรหม) องค์ท้าวมหาพรหม ฐานองค์พระพิฆเนศ และฐานองค์พระแม่ธรณี ซึ่งปรับปรุงทั้งในส่วนโครงสร้างคอนกรีตเสริมเหล็กคานพื้น และงานสถาปัตยกรรมตามแบบเทวาลัยให้มีสัดส่วนที่ได้มาตรฐานใช้วัสดุผิวหินอ่อนไวท์คาราร่า โดย ธพส. ได้รับอนุญาตจากพระมหาราชครูพิธีศรีวิสุทธิคุณ ประธานพระครู พราหมณ์ ให้จําลองแบบเทวาลัยของเทวสถานสําหรับพระนครเพื่อประดิษฐาน ณ ศูนย์ราชการเฉลิมพระเกียรติฯ แจ้งวัฒนะโดยคาดว่าจะปรับปรุงแล้วเสร็จในช่วงเดือนตุลาคม 2564
ดร.นาฬิกอติภัค กล่าวต่อว่า “เมื่อบูรณะศาลองค์ท้าวมหาพรหม รวมถึงงานปรับปรุงเทวาลัยพระพรหม ฐานองค์พระพิฆเนศ ฐานองค์พระแม่ธรณี และการปรับปรุงพื้นที่สวนเพื่อชุมชนแล้วเสร็จ ศูนย์ราชการเฉลิมพระเกียรติฯ แจ้งวัฒนะ จะเป็นอีกหนึ่งแลนด์มาร์คสําคัญของย่านแจ้งวัฒนะที่ประชาชนทุกคนสามารถเข้ามาใช้บริการได้อย่างครบวงจร ท่ามกลางสวนสวยที่ประกอบด้วยพันธุ์ไม้นานาพันธุ์และยังมีโอกาสได้สักการะขอพรจากสิ่งศักดิ์สิทธิ์ ซึ่งถือเป็นศูนย์รวมใจของชาวศูนย์ราชการเฉลิมพระเกียรติ ฯ แจ้งวัฒนะ ได้อีกด้วย”
ฝ่ายสื่อสารองค์กร ธพส.
โทร. 0 2142 2264
รัฐบาลไทย-ข่าวทำเนียบรัฐบาล-สป. พร้อมรับมือ‼️ PM 2.5
วันอังคารที่ 28 ธันวาคม 2564
สป. พร้อมรับมือ!!️ PM 2.5
#ฝุ่นPM2.5
#สํานักงานปลัดกระทรวงกลาโหม
รัฐบาลไทย-ข่าวทำเนียบรัฐบาล-นายกฯ ชื่นชมความสำเร็จนักกีฬาไทยในรายการระดับเวิลด์ทัวร์ซูเปอร์ 750 "PETRONAS Malaysia Open 2022" เมย์คว้าแชมป์ประเภทหญิงเดี่ยว / บาสและปอป้อคว้ารองแชมป์ประเภทคู่ผสม
วันอาทิตย์ที่ 3 กรกฎาคม 2565
นายกฯ ชื่นชมความสําเร็จนักกีฬาไทยในรายการระดับเวิลด์ทัวร์ซูเปอร์ 750  "PETRONAS Malaysia Open 2022" เมย์คว้าแชมป์ประเภทหญิงเดี่ยว / บาสและปอป้อคว้ารองแชมป์ประเภทคู่ผสม
นายกฯ ชื่นชมความสําเร็จนักกีฬาไทยในรายการระดับเวิลด์ทัวร์ซูเปอร์ 750  "PETRONAS Malaysia Open 2022" เมย์คว้าแชมป์ประเภทหญิงเดี่ยว / บาสและปอป้อคว้ารองแชมป์ประเภทคู่ผสม
วันนี้ (3 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ชื่นชมความสําเร็จของนักกีฬาไทยที่ถือว่าประสบความสําเร็จในรายการ ปิโตรนาส มาเลเซีย โอเพ่น 2022 (PETRONAS Malaysia Open 2022) ทัวร์นาเมนต์ระดับเวิลด์ทัวร์ซุปเปอร์ 750 ที่กรุงกัวลาลัมเปอร์ ประเทศมาเลเซีย
โดย เมย์ รัชนก อินทนนท์ มืออันดับ 8 ของโลก เอาชนะ เฉิน ยู่ เฟย มืออันดับ 4 ของโลก จากจีน ในรอบชิงชนะเลิศแบดมินตันประเภทหญิงเดี่ยว ทําให้ เมย์ได้แชมป์แบดมินตันประเภทหญิงเดี่ยวรายการนี้ และบาส เดชาพล พัววรานุเคราะห์ และ ปอป้อ ทรัพย์สิรี แต้รัตนชัย คู่ผสมมืออันดับ 2 ของโลก แพ้ เจิ้ง ซีเหว่ย กับ หวง ย่าเฉียง คู่ผสมมืออันดับ 1 ของโลก จากจีน ในการแข่งขันรอบชิงชนะเลิศแบดมินตันคู่ผสม จึงได้รับตําแหน่งรองแชมป์ประเภทคู่ผสมในรายการนี้
โฆษกประจําสํานักนายกรัฐมนตรี ระบุว่า สําหรับเมย์นั้น ครั้งนี้ถือเป็นแชมป์สมัยที่ 2 ของตัวเองในรายการนี้ หลังจากเคยเป็นแชมป์เมื่อปี 2016 และถือเป็นการคว้าแชมป์ระดับเวิลด์ทัวร์ รายการที่ 5 รวมทั้ง เป็นแชมป์รายการแรกในรอบเวลากว่า 2 ปีครึ่ง ขณะที่บาสและปอป้อแม้จะแพ้นักกีฬาจากจีน แต่ก็ทําผลงานได้ยอดเยี่ยม ไม่ทําให้แฟนกีฬาชาวไทยผิดหวัง
“นายกรัฐมนตรีขอบคุณนักกีฬาไทยทุกคนที่ได้ร่วมเข้าแข่งขันในรายการนี้ ชื่นชมสมาคมกีฬาแบดมินตันแห่งประเทศไทย ในพระบรมราชูปถัมภ์ และเจ้าหน้าที่ผู้มีส่วนเกี่ยวข้องทุกคน ผลการแข่งขันครั้งนี้ สร้างความสุขและความภูมิใจให้แฟนกีฬาชาวไทยเป็นอย่างมาก เชื่อว่านักกีฬา และวงการกีฬาไทยมีศักยภาพที่ไม่แพ้ชาติใด ในโอกาสนี้ นายกรัฐมนตรีได้ให้กําลังใจนักกีฬาไทยที่จะแข่งขันในรายการต่อ ๆ ไป ให้ไม่ต้องกดดัน ทําเต็มที่ ชาวไทยทุกคนพร้อมร่วมเชียร์ และให้กําลังใจ” นายธนกรฯ กล่าว
รัฐบาลไทย-ข่าวทำเนียบรัฐบาล-วธ.จัดตั้งคณะทำงานศูนย์ต่อต้านข่าวปลอม ทำหน้าที่ติดตาม ตรวจสอบและชี้แจงข้อมูล แก้ไขปัญหาได้รวดเร็ว พร้อมบูรณาการความร่วมมือทุกหน่วยงานภายในกระทรวงผ่านคณะทำงานโฆษก วธ.
วันศุกร์ที่ 9 กรกฎาคม 2564
วธ.จัดตั้งคณะทํางานศูนย์ต่อต้านข่าวปลอม ทําหน้าที่ติดตาม ตรวจสอบและชี้แจงข้อมูล แก้ไขปัญหาได้รวดเร็ว พร้อมบูรณาการความร่วมมือทุกหน่วยงานภายในกระทรวงผ่านคณะทํางานโฆษก วธ.
วธ.จัดตั้งคณะทํางานศูนย์ต่อต้านข่าวปลอม ทําหน้าที่ติดตาม ตรวจสอบและชี้แจงข้อมูล แก้ไขปัญหาได้รวดเร็ว พร้อมบูรณาการความร่วมมือทุกหน่วยงานภายในกระทรวงผ่านคณะทํางานโฆษก วธ.
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ตามที่พลเอกประยุทธ์ จันทร์โอชา นายกรัฐมนตรีได้สั่งการให้ทุกส่วนราชการจัดตั้งศูนย์ต่อต้านข่าวปลอม/ข่าวบิดเบือน (Fake News) เพื่อเร่งตรวจสอบชี้แจงข่าวปลอม/ข่าวบิดเบือน ทําให้ประชาชนได้รับทราบและสร้างความรู้ความเข้าใจข้อมูลที่ถูกต้องอย่างรวดเร็วนั้น ขณะนี้ได้รับรายงานจากสํานักงานปลัดกระทรวงวัฒนธรรม (สป.วธ.) ได้จัดตั้งคณะทํางานศูนย์ต่อต้านข่าวปลอม (Fake News) กระทรวงวัฒนธรรม (วธ.) ขึ้นมาเรียบร้อยแล้วโดยมีนางยุพา ทวีวัฒนะกิจบวร ปลัดกระทรวงวัฒนธรรม เป็นที่ปรึกษาคณะทํางาน นายประสพ เรียงเงิน รองปลัดกระทรวงวัฒนธรรม เป็นประธานคณะทํางาน และมีผู้บริหารกระทรวงวัฒนธรรม เจ้าหน้าที่หน่วยงานสังกัดสป.วธ.ประกอบด้วยกองเฝ้าระวังทางวัฒนธรรม ศูนย์เทคโนโลยีสารสนเทศและการสื่อสาร กลุ่มประชาสัมพันธ์ กองยุทธศาสตร์และแผนงาน กองกฎหมายและกองกลาง เป็นคณะทํางาน เพื่อทําหน้าที่ติดตามตรวจสอบประเด็นข้อมูลข่าวสารที่เป็นข่าวปลอม/ข่าวบิดเบือนที่มีการเผยแพร่ตามสื่อต่างๆ โดยเฉพาะสื่อออนไลน์ อีกทั้งประสานหน่วยงานที่เกี่ยวข้องในการตรวจสอบและชี้แจงรายละเอียดเกี่ยวกับประเด็นข้อมูลข่าวสารกรณีมีข่าวปลอม/ข่าวบิดเบือนรวมถึงส่งต่อข้อมูล ประสานงานและแจ้งเตือนไปยังศูนย์ต่อต้านข่าวปลอม กระทรวงดิจิทัลเพื่อเศรษฐกิจและสังคม เพื่อคลี่คลายสถานการณ์และแก้ไขปัญหาได้ทันที
รัฐมนตรีว่าการกระทรวงวัฒนธรรม กล่าวอีกว่า ขณะเดียวกัน วธ.ได้บูรณาการการดําเนินการติดตามและชี้แจงข่าวปลอม/ข่าวบิดเบือนระหว่างหน่วยงานต่างๆภายใน วธ.โดยผ่านคณะทํางานโฆษกกระทรวงวัฒนธรรมประกอบด้วยผู้แทนส่วนราชการและองค์การมหาชนสังกัด วธ. ได้แก่ กรมการศาสนา (ศน.) กรมศิลปากร (ศก.) กรมส่งเสริมวัฒนธรรม (สวธ.) สํานักงานศิลปวัฒนธรรมร่วมสมัย (สศร.) สถาบันบัณฑิตพัฒนศิลป์ (สบศ.) ศูนย์มานุษยวิทยาสิรินธร (องค์การมหาชน) หอภาพยนตร์ (องค์การมหาชน) และศูนย์คุณธรรม (องค์การมหาชน) ทั้งนี้ ทุกหน่วยงานจะตรวจสอบประเด็นข้อมูลข่าวปลอม/ข่าวบิดเบือน รวมถึงประสานกับคณะทํางานศูนย์ต่อต้านข่าวปลอมของ วธ. ในการชี้แจงรายละเอียดเกี่ยวกับข่าวปลอม/ข่าวบิดเบือนในส่วนที่เกี่ยวข้องกับแต่ละหน่วยงาน รวมถึงบูรณาการความร่วมมือกับกระทรวงดิจิทัลเพื่อเศรษฐกิจและสังคมในการตรวจสอบข่าวปลอม/ข่าวบิดเบือน การชี้แจงข้อเท็จจริงและสร้างความรู้ความเข้าใจที่ถูกต้องแก่ประชาชนให้เป็นไปอย่างรวดเร็วและมีประสิทธิภาพ ถือเป็นสร้างภูมิคุ้มกันกัน และใช้วิจารณญาณในการรับข่าว ว่ามีข้อเท็จจริงหรือไม่ เพื่อให้เกิดความเข้าใจที่ถูกต้อง และหากพิจารณาแล้วว่าข่าวไม่น่าเชื่อถือและไม่มีมูลความจริง ขอความร่วมมือไม่ควรแชร์ออกไป
รัฐบาลไทย-ข่าวทำเนียบรัฐบาล-กรมอุตุฯ เตือน "พายุฤดูร้อน" ระวังพายุฝนฟ้าคะนอง ลมแรง และลูกเห็บตกบางแห่ง 28 เม.ย. - 2 พ.ค. นี้
วันพฤหัสบดีที่ 28 เมษายน 2565
กรมอุตุฯ เตือน "พายุฤดูร้อน" ระวังพายุฝนฟ้าคะนอง ลมแรง และลูกเห็บตกบางแห่ง 28 เม.ย. - 2 พ.ค. นี้
.....
กรมอุตุนิยมวิทยา ออกประกาศเตือน ในช่วงวันที่ 28 เม.ย. – 2 พ.ค. 65 ลมใต้และลมตะวันออกเฉียงใต้มีกําลังแรงขึ้น ประกอบกับมวลอากาศเย็นจากประเทศจีนแผ่ลงมาปกคลุมภาคเหนือ ภาคตะวันออกเฉียงเหนือ และทะเลจีนใต้ ในขณะที่ประเทศไทยตอนบนมีอากาศร้อนถึงร้อนจัด
.
ลักษณะเช่นนี้ทําให้บริเวณภาคเหนือ ภาคตะวันออกเฉียงเหนือ ภาคกลาง ภาคตะวันออก รวมทั้งกรุงเทพมหานครและปริมณฑล จะมี “พายุฤดูร้อน” เกิดขึ้น โดยมีพายุฝนฟ้าคะนอง ลมกระโชกแรง และมีลูกเห็บตกบางแห่ง รวมถึงอาจมีฟ้าผ่าเกิดขึ้นได้บางพื้นที่ ขอให้ประชาชนระวังอันตรายจากภัยดังกล่าว สําหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตรไว้ด้วย
.
ขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยาhttp://www.tmd.go.thหรือที่ 0-2399-4012-13 และ 1182
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ รับทราบผลการปฏิบัติงาน ป.ป.ส. ประจำปี 2563 จับกุมคดียาเสพติดทั่วประเทศกว่า 3 แสนราย กำชับหากพบเจ้าหน้าที่รัฐเกี่ยวข้องเครือข่ายยา เสพติด ให้ปลดออก/ไล่ออก
วันพุธที่ 12 มกราคม 2565
โฆษกรัฐบาลเผย นายกฯ  รับทราบผลการปฏิบัติงาน ป.ป.ส. ประจําปี 2563 จับกุมคดียาเสพติดทั่วประเทศกว่า 3 แสนราย กําชับหากพบเจ้าหน้าที่รัฐเกี่ยวข้องเครือข่ายยา เสพติด ให้ปลดออก/ไล่ออก
โฆษกรัฐบาลเผย นายกฯ  รับทราบผลการปฏิบัติงาน ป.ป.ส. ประจําปี 2563 จับกุมคดี ยาเสพติดทั่วประเทศกว่า 3 แสนราย กําชับหากพบเจ้าหน้าที่รัฐเกี่ยวข้องเครือข่ายยา เสพติด ให้ปลดออก/ไล่ออก และดําเนินคดีถึงที่สุด
วันที่ 12 ม.ค. 2565 นายธนกร วังบุญคงชนะ โฆษกประจําสํานักนายกรัฐมนตรี เผย คณะรัฐมนตรีมีมติรับทราบรายงานผลการปฏิบัติงานของเจ้าพนักงาน ป.ป.ส. ในการปราบปรามยาเสพติด ประจําปี พ.ศ. 2563 โดยมีการรายงานผลการจับกุมคดียาเสพติดทั่วประเทศ จํานวน 318,895 คดี และผู้ต้องหา 334,126 ราย ประกอบด้วยของกลาง จําแนกเป็น
- ยาบ้า 368 ล้านเม็ด
- ไอซ์ 27,609 กิโลกรัม
- เฮโรอีน 1,828 กิโลกรัม
- โคเคน 30 กิโลกรัม
- กัญชาแห้ง 16,980 กิโลกรัม
- กัญชาสด 11,806 กิโลกรัม
- พืชกระท่อม 97,835 กิโลกรัม
ซึ่ง ป.ป.ส. ได้มีการขยายผลไปสู่มาตรการริบทรัพย์สินดําเนินคดีข้อหาสมคบ สนับสนุน เกี่ยวข้องกับผู้กระทําผิดจํานวน 2,679 ราย พร้อมมีการดําเนินคดีเจ้าพนักงาน ป.ป.ส. ที่เกี่ยวข้องกับกระทําความผิดทางอาญา รวมทั้งสิ้น 4 ราย
โฆษกประจําสํานักนายกรัฐมนตรี กล่าวว่า ป.ป.ส. ยังรายงานแผนปฏิบัติการด้านการป้องกันและปราบปรามยาเสพติด อาทิ 1) มาตรการความร่วมมือระหว่างประเทศ ภายใต้แผนปฏิบัติการร่วมแม่น้ําโขงปลอดภัย เพื่อควบคุมยาเสพติด 6 ประเทศ ระยะ 4 ปี 2) มาตรการปราบปรามและบังคับใช้กฎหมาย ประกอบด้วยแนวทางการสกัดกั้นยาเสพติด โดยเพิ่มช่องทางตามแนวชายแดนใน 15 จังหวัด และการปราบปรามกลุ่มการค้ายาเสพติด โดยดําเนินการในพื้นที่ 76 จังหวัด 3) มาตรการป้องกันยาเสพติด เช่น แนวทางเสริมสร้างความเข้มแข็งของหมู่บ้าน/ชุมชนตามแนวชายแดน สร้างพื้นที่ปลอดภัย 4) มาตรการบําบัดรักษายาเสพติด โดยนําชุมชนเข้ามามีส่วนร่วมในการบําบัดรักษาผู้ใช้ยาเสพติด และ 5) มาตรการการบริหารจัดการอย่างบูรณาการ เช่น การควบคุมและใช้ประโยชน์จากพืชเสพติด การทําให้ยาเสพติดเป็นสิ่งที่ถูกต้องตามกฎหมาย
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการให้ทุกหน่วยงานที่เกี่ยวข้องเพิ่มความเข้มงวดในการป้องกันและปราบปรามยาเสพติด เนื่องจากช่วงหลังพบการส่งออกยาเสพติดจากประเทศไทยเป็นจํานวนมาก เน้นการนําเทคโนโลยีมาใช้ในการตรวจสอบสินค้านําเข้า-ส่งออก ตามแนวชายแดน กําชับหากมีเจ้าหน้าที่รัฐ มีส่วนเกี่ยวข้องในการกระทําผิด ให้ดําเนินคดีตามกฎหมายอย่างจริงจัง และต้องมีการปลดออกจากราชการ พร้อมสอบสวนไปยังเครือข่ายยาเสพติดเพื่อเป็นการทําลายต้นตอผู้ผลิตอีกด้วย” นายธนกร กล่าว
รัฐบาลไทย-ข่าวทำเนียบรัฐบาล-อนุทิน หารือคณะผู้แทนสมาคมการค้ายูโรเปียน ฯ สร้างโอกาสการค้า การลงทุน
วันศุกร์ที่ 1 ตุลาคม 2564
อนุทิน หารือคณะผู้แทนสมาคมการค้ายูโรเปียน ฯ สร้างโอกาสการค้า การลงทุน
รองนายกรัฐมนตรีและรัฐมนตรีว่าการกระทรวงสาธารณสุข ประชุมทางไกลกับผู้แทนสมาคมการค้ายูโรเปียนเพื่อธุรกิจและการพาณิชย์ สร้างความเข้าใจนโยบายและการดําเนินงานของระบบสาธารณสุขไทย ส่งเสริมโอกาสการค้าและการลงทุนในด้านสาธารณสุขระหว่างไทย อาเซียน และยุโรป
รองนายกรัฐมนตรีและรัฐมนตรีว่าการกระทรวงสาธารณสุข ประชุมทางไกลกับผู้แทนสมาคมการค้ายูโรเปียนเพื่อธุรกิจและการพาณิชย์ สร้างความเข้าใจนโยบายและการดําเนินงานของระบบสาธารณสุขไทย ส่งเสริมโอกาสการค้าและการลงทุนในด้านสาธารณสุขระหว่างไทย อาเซียน และยุโรป
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ตนและผู้บริหารกระทรวงสาธารณสุข ได้ประชุมทางไกลกับผู้แทนสมาคมการค้ายูโรเปียนเพื่อธุรกิจและการพาณิชย์ (European Association for Business and Commerce: EABC) และสภาธุรกิจสหภาพยุโรป-อาเซียน(EU-ASEAN Business Council: EU-ABC) เมื่อวันที่ 29 กันยายนที่ผ่านมา เพื่อหารือและแลกเปลี่ยนในประเด็นการเบิกจ่ายงบประมาณด้านสาธารณสุข รวมถึงการรักษาพยาบาล การแพทย์แบบดิจิทัล วัคซีน การคลังสุขภาพอย่างยั่งยืน กระเป๋าตังสุขภาพ นโยบายด้านผู้สูงอายุ การเปิดพรมแดนอย่างปลอดภัย ชุดตรวจATK เป็นต้น
นายอนุทินกล่าวต่อว่า การประชุมครั้งนี้เป็นโอกาสอันดีที่จะทําให้นักธุรกิจยุโรป มีความเข้าใจเกี่ยวกับนโยบายและการดําเนินงานของระบบสาธารณสุขไทย ซึ่งจะช่วยส่งเสริมโอกาสการค้าและการลงทุนด้านสาธารณสุขระหว่างไทย อาเซียน และยุโรป ในช่วงการแพร่ระบาดของโรคติดเชื้อไวรัสโคโรนา 2019 (โควิด 19) และช่วงหลังการแพร่ระบาด นอกจากนี้ ยังได้แจ้งสถานการณ์ปัจจุบันของประเทศไทยในการดําเนินการเพื่อจัดการโควิด 19 และมาตรการต่าง ๆ ของไทย ไม่ว่าจะเป็นแผนการฉีดวัคซีน โครงการภูเก็ตแซนด์บ็อกซ์ และการเปิดประเทศในอนาคตอันใกล้ เพื่อฟื้นฟูเศรษฐกิจประเทศด้วย
“เราปฏิเสธไม่ได้เลยว่า นักธุรกิจ และบริษัทเอกชนของยุโรป โดยเฉพาะบริษัทเภสัชกรรม มีบทบาทสําคัญในช่วงการแพร่ระบาดของโควิด 19 ด้วยเทคโนโลยีและนวัตกรรมสมัยใหม่ ขณะที่ประเทศไทยมีเป้าหมายในการพัฒนาสาธารณสุขและความเป็นอยู่ที่ดีของประชาชนในทุกเพศวัย ดังนั้นความร่วมมือของกระทรวงสาธารณสุข สมาคมการค้ายูโรเปียนเพื่อธุรกิจและการพาณิชย์ และสภาธุรกิจสหภาพยุโรป-อาเซียน จะเกิดประโยชน์แก่คนไทย อาเซียน และยุโรปต่อไป” นายอนุทินกล่าว
*********************************** 1 ตุลาคม 2564
รัฐบาลไทย-ข่าวทำเนียบรัฐบาล-กรมเจ้าท่า เร่งขยายพื้นท่าเรือโดยสารรับแผนเปิดประเทศเน้นความปลอดภัยเชื่อมโยงขนส่งทุกระบบบริการประชาชน
วันศุกร์ที่ 29 เมษายน 2565
กรมเจ้าท่า เร่งขยายพื้นท่าเรือโดยสารรับแผนเปิดประเทศเน้นความปลอดภัยเชื่อมโยงขนส่งทุกระบบบริการประชาชน
...
กรมเจ้าท่า กระทรวงคมนาคม เดินหน้าปรับปรุงขยายท่าเรือโดยสาร รับเปิดประเทศ ยกระดับมาตรฐานความปลอดภัยการให้บริการขนส่งทางน้ํา ทุกกลุ่มผู้ใช้บริการ เพิ่มประสิทธิภาพโครงสร้างพื้นฐานเชื่อมโยงขนส่งสาธารณะทุกระบบ สอดรับนโยบายรัฐในการพัฒนาระบบขนส่งทางน้ํา กระตุ้นการท่องเที่ยว ขับเคลื่อนเศรษฐกิจในประเทศ
นายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ เปิดเผยว่า กรมเจ้าท่ามีแผนขยายปรับปรุงท่าเรือโดยสารให้มีขนาดใหญ่ขึ้น ตามนโยบายรัฐบาลในการยกระดับและพัฒนาการให้บริการขนส่งโดยสารสาธารณะทางน้ํา ทั้งท่าเรือโดยสาร ท่าเรือข้ามฟาก และท่าเรือท่องเที่ยว เพื่อให้บริการประชาชน นักท่องเที่ยว รองรับจํานวนผู้โดยสารที่เพิ่มขึ้น โดยมุ่งเน้นการอํานวยความสะดวกและความปลอดภัยในการให้บริการที่สามารถเชื่อมต่อระบบโดยสารสาธารณะระหว่าง เรือโดยสาร ระบบราง (รถไฟฟ้า) รถประจําทาง (ล้อ - ราง - เรือ) เป็นการเพิ่มประสิทธิภาพของระบบโครงสร้างพื้นฐานด้านการขนส่งสาธารณะให้กับประชาชนมีทางเลือกในการเดินทางมากขึ้น
ทั้งนี้ การปรับปรุงโครงสร้างพื้นฐานของท่าเรือ ยังได้นําระบบการออกแบบอารยสถาปัตย์เข้ามาใช้ มีเป้าหมายเพื่อเพิ่มประสิทธิภาพการให้บริการครอบคลุมทุกกลุ่ม ทั้งกลุ่มผู้สูงอายุ และผู้พิการ ให้สามารถเข้าถึงอย่างเท่าเทียม เนื่องจากปัจจุบันประชาชนและนักท่องเที่ยวมีความนิยมใช้เส้นทางการเดินเรือมากขึ้น ประกอบกับไทยกําลังเข้าสู่การเปิดประเทศ และรับการท่องเที่ยวเพื่อการกระตุ้นเศรษฐกิจในประเทศ
ดังนั้นความสําคัญการพัฒนาท่าเรือให้มีขนาดใหญ่จะต้องมีมาตรฐานความปลอดภัยที่สูง สามารถสร้างความเชื่อมั่นให้กับผู้โดยสารทั้งในและต่างประเทศ ตามนโยบายการพัฒนาขนส่งทางน้ํา ซึ่งกรมเจ้าท่าอยู่ระหว่างการพัฒนาปรับปรุงท่าเรือหลายแห่งในเส้นทางแม่น้ําเจ้าพระยา อาทิ ท่าเรือราชินี ท่าเตียน ซึ่งคาดว่าจะแล้วเสร็จ และเปิดให้บริการในเดือน พฤษภาคม 2565
นายสมพงษ์ กล่าวว่า ในแผนปรับปรุงท่าเรือดังกล่าว ยังมีขั้นตอนการตรวจสอบท่าเรือโดยสารสาธารณะ ที่มีมาตรฐานการติดตั้งอุปกรณ์ประจําท่าเรือให้มีความปลอดภัยและเป็นไปตามมาตรฐานที่กรมเจ้าท่ากําหนด โดยได้มีการบูรณาการกับหน่วยงานท้องถิ่น หน่วยงานภายในพื้นที่ หน่วยงานภาครัฐ องค์การบริหารส่วนตําบล(อบต.) องค์การบริหารส่วนจังหวัด(อบจ.) และ หน่วยกู้ภัย ในการดูแลรักษาความปลอดภัยทางน้ํา และการจัดเตรียมเจ้าหน้าที่ประจําท่าเทียบเรือต่างๆ เพื่อดูแลความปลอดภัยของผู้โดยสาร ซึ่งกรมเจ้าท่าได้เปิดช่องทางเบอร์โทรสายด่วน 1199 รับแจ้งเหตุทางน้ําได้ตลอด 24 ชั่วโมง หากเกิดกรณีฉุกเฉิน
อย่างไรก็ตาม เพื่อให้เกิดความร่วมมือของผู้โดยสาร ในมาตรการดูแลความปลอดภัยของท่าเรือและการใช้บริการเรือโดยสาร ได้มีแผนรณรงค์ให้ความรู้ด้านความปลอดภัย ผ่านสื่อออนไลน์ โดยการจัดทําอินโฟกราฟิก คลิปวีดีโอเผยแพร่ผ่านจอทีวีตามท่าเรือต่าง ๆ และเพื่อให้เข้าถึงประชาชนในวงกว้างมากขึ้น ได้ขยายสื่อประชาสัมพันธ์ ผ่านโซเชียล FACEBOOK Twitter IG รวมถึงในรูปแบบแผ่นพับ ป้ายไวนิลติดตามท่าเรือในช่วงเทศกาลสําคัญๆ อาทิ ลอยกระทง ปีใหม่ วันสงกรานต์ วันหยุดยาว เป็นต้น
รัฐบาลไทย-ข่าวทำเนียบรัฐบาล-คณะกรรมการผู้ช่วยรัฐมนตรีฯ ดีอีเอส เร่งระดมคัดสรรผลงานเด่นสานต่อนโยบายสำคัญ
วันศุกร์ที่ 11 กุมภาพันธ์ 2565
คณะกรรมการผู้ช่วยรัฐมนตรีฯ ดีอีเอส เร่งระดมคัดสรรผลงานเด่นสานต่อนโยบายสําคัญ
คณะกรรมการผู้ช่วยรัฐมนตรีฯ ดีอีเอส เร่งระดมคัดสรรผลงานเด่นสานต่อนโยบายสําคัญ
เมื่อวันที่ 11 กุมภาพันธ์ 2565 นายทศพล เพ็งส้ม ผู้ช่วยรัฐมนตรีประจํานายกรัฐมนตรี ปฏิบัติหน้าที่กระทรวงดิจิทัลเพื่อเศรษฐกิจและสังคม เป็นประธานการประชุมเตรียมการจัดประชุมคณะกรรมการผู้ช่วยรัฐมนตรี ครั้งที่ 2/2565 ที่จะจัดในวันที่ 24 ก.พ.65 โดยมีนายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม นางสาวชมภารี ชมภูรัตน์ ผู้ตรวจราชการกระทรวงดิจิทัลเพื่อเศรษฐกิจและสังคม และผู้แทนหน่วยงานในสังกัดกระทรวงเข้าร่วมประชุมด้วย โดยเนื้อหาในที่ประชุมเตรียมการจะเป็นการกําหนดประเด็นผลงานเด่นที่จะนําเสนอต่อที่ประชุม ประเด็นที่จะขอรับการผลักดัน ขอความร่วมมือ ขอรับการสนับสนุนจากที่ประชุมคณะกรรมการผู้ช่วยรัฐมนตรี
********************
รัฐบาลไทย-ข่าวทำเนียบรัฐบาล-นายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ ให้สัมภาษณ์ประเด็น “มาตรการความปลอดภัยทางน้ำ”
วันศุกร์ที่ 11 มีนาคม 2565
นายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ ให้สัมภาษณ์ประเด็น “มาตรการความปลอดภัยทางน้ํา”
...
นายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ ให้สัมภาษณ์ในรายการ โหนกระแส ในประเด็น “มาตรการความปลอดภัยทางน้ํา” ทางช่อง 3 HD เมื่อวันที่ 7 มีนาคม 2565 กล่าววา กรณีผู้ควบคุมเรือดื่มสุราในขณะขับเรือนั้นมีมาตรการลงโทษตามพระราชบัญญัติการเดินเรือในน่านน้ําไทย พระพุทธศักราช 2456 และที่แก้ไขเพิ่มเติม ซึ่งมีอยู่ในมาตรา 291 แล้ว ถ้าผู้ขับขี่เรือที่ได้รับประกาศนียบัตรหรือใบอนุญาต ผู้ใดหย่อนความสามารถ หรือประพฤติไม่สมควรแก่หน้าที่ละเลย (รวมถึงดื่มสุราในขณะขับขี่เรือ)ไม่ปฏิบัติตามกฎหมายหรือข้อบังคับเกี่ยวแก่การเดินเรือหรือหน้าที่ของตน ให้เจ้าท่ามีอํานาจที่จะงดสั่งไม่ให้ใช้ประกาศนียบัตรหรือใบอนุญาตมีกําหนดไม่เกินสองปี และหากถูกสั่งงดใช้แล้วมาขับขี่เรือก็จะมีบทลงโทษต้องระวางโทษจําคุกไม่เกินหกเดือน หรือปรับหรือทั้งจําทั้งปรับ ตามมาตรา 282 ที่กําหนดว่าผู้ใดทําการในเรือในตําแหน่งที่กฎข้อบังคับสําหรับการตรวจเรือกําหนดให้ต้องมีประกาศนียบัตรรับรองความรู้ความสามารถ โดยมิได้รับประกาศนียบัตรรับรองความรู้ความสามารถอันถูกต้องตามบทบัญญัติแห่งพระราชบัญญัตินี้ต้องระวางโทษจําคุกไม่เกินหกเดือนหรือปรับตั้งแต่หนึ่งพันบาทถึงหนึ่งหมื่นบาท หรือทั้งจําทั้งปรับ
นอกจากนี้กรมเจ้าท่าได้มีการปรับปรุงกฎหมายหลายฉบับหลายมาตรา เช่นกฎหมายที่เกี่ยวข้องกับการแก้ไขการทําการประมงผิดกฎหมายไร้การควบคุม(IUU) กฎหมายที่เกี่ยวข้องกับอนุสัญญาที่ทางองค์การทางทะเลระหว่างประเทศ(IMO) กําหนดและยังมีการขอแก้ไขปรับปรุงกฎหมายอยู่อย่างต่อเนื่อง เพื่อให้ทันต่อยุคสมัย ทั้งนี้ ยังมีกฎหมายอีกหลายฉบับที่อยู่ในขั้นตอนการตรวจพิจารณาของคณะกรรมการกฤษฎีกา ขณะเดียวกัน กรมเจ้าท่าได้มีการออกตรวจตราความปลอดภัยในแม่น้ําเจ้าพระยา และคลองสาขาต่าง ๆ ในพื้นที่รับผิดชอบ เพื่อกํากับดูแลการขนส่งทางน้ําให้เกิดความสะดวกและปลอดภัย และขอให้ประชาชนที่พบเห็นความไม่ปลอดภัยทางน้ํา สามารถโทรแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-ครม. อนุมัติงบ 1,249 ลบ. โครงการ “พัฒนาอาชีพเสริม เพิ่มรายได้ให้ชุมชนดีพร้อม” คาดเกิดมูลค่าทางเศรษฐกิจกว่าหมื่นล้านบาท
วันอังคารที่ 2 สิงหาคม 2565
ครม. อนุมัติงบ 1,249 ลบ. โครงการ “พัฒนาอาชีพเสริม เพิ่มรายได้ให้ชุมชนดีพร้อม” คาดเกิดมูลค่าทางเศรษฐกิจกว่าหมื่นล้านบาท
.....
ที่ประชุม ครม. (2 ส.ค. 65) เห็นชอบในหลักการโครงการ “พัฒนาอาชีพเสริม เพิ่มรายได้ให้ชุมชนดีพร้อม” และอนุมัติงบประมาณรายจ่ายประจําปี 65 งบกลางรายการสํารองจ่ายเพื่อกรณีฉุกเฉินหรือจําเป็น สําหรับเป็นค่าใช้จ่ายในการดําเนินโครงการ วงเงิน 1,249 ล้านบาท
.
โดยกระทรวงอุตสาหกรรมเป็นหน่วยงานหลักในการดําเนินโครงการ มีระยะเวลาดําเนินการ 3 เดือน (ก.ค. - ก.ย. 65) ซึ่งดําเนินการผ่านศูนย์ส่งเสริมอุตสาหกรรมภาค 12 แห่ง และกรุงเทพฯ แบ่งออกเป็น 4 หลักสูตร ประกอบด้วย
.
หลักสูตรที่ 1 พัฒนาทักษะอาชีพพื้นฐานด้านการผลิต เช่น กลุ่มอาชีพการทําของใช้ในครัวเรือน ไม้กวาดทางมะพร้าว น้ํายาล้างจ้าน เป็นต้น
.
หลักสูตรที่ 2 พัฒนาทักษะอาชีพพื้นฐานด้านการบริการ เช่น กลุ่มอาชีพช่าง ซ่อมอุปกรณ์อิเล็กทรอนิกส์ ซ่อมรถ ซ่อมแอร์ ช่างเย็บผ้า ตัดผม เป็นต้น
.
หลักสูตรที่ 3 พัฒนาด้านผลิตภัณฑ์และบรรจุภัณฑ์ เพื่อถ่ายทอดองค์ความรู้ด้านการพัฒนาผลิตภัณฑ์และบรรจุภัณฑ์หรืออัตลักษณ์และแบรนด์สินค้า
.
หลักสูตรที่ 4 พัฒนาต่อยอดทักษะที่จําเป็นต่อการประกอบธุรกิจ เช่น การบริหารจัดการเงินในภาคครัวเรือนหรือภาคธุรกิจ การจัดทําแผนธุรกิจ การบัญชี การตลาด เป็นต้น
.
สําหรับกลุ่มเป้าหมายนั้น จะเป็นคนในชุมชนที่ได้รับผลกระทบจากโรคโควิด-19 ได้แก่ ผู้ประกอบการ OTOP กลุ่มวิสาหกิจชุมชน ผู้ที่ถูกเลิกจ้างงานและกลับคืนถิ่น ประมาณ 700,000 คน
.
นอกจากนี้ ชุมชนราว 400 แห่งทั่วประเทศก็จะได้รับการส่งเสริมและพัฒนาเศรษฐกิจและสังคมให้มีความเข้มแข็งเช่นกัน คาดว่าผลสําเร็จของโครงการดังกล่าว จะก่อให้เกิดมูลค่าทางเศรษฐกิจไม่น้อยกว่า 12,490 ล้านบาท
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัด สธ. ระบุ ยังพบการติดเชื้อ “โควิด” ระลอกเล็กได้ สั่งหน่วยงานสาธารณสุขเตรียมพร้อมรองรับ แนะประชาชนใช้มาตรการป้องกันตนเองและฉีดวัคซีน
วันอังคารที่ 5 กรกฎาคม 2565
ปลัด สธ. ระบุ ยังพบการติดเชื้อ “โควิด” ระลอกเล็กได้ สั่งหน่วยงานสาธารณสุขเตรียมพร้อมรองรับ แนะประชาชนใช้มาตรการป้องกันตนเองและฉีดวัคซีน
ปลัดกระทรวงสาธารณสุข ระบุ หลังพ้นการระบาดใหญ่ยังสามารถพบการติดเชื้อ “โควิด” เป็นระลอกเล็กๆ ได้ เผยให้หน่วยงานสาธารณสุขเตรียมความพร้อมรองรับแล้ว ทั้งบุคลากรสาธารณสุข เตียง ยาและเวชภัณฑ์ ยังไม่จําเป็นต้องยกระดับการแจ้งเตือน ขอความร่วมมือประชาชนยังคง
ปลัดกระทรวงสาธารณสุข ระบุ หลังพ้นการระบาดใหญ่ยังสามารถพบการติดเชื้อ“โควิด” เป็นระลอกเล็กๆ ได้เผยให้หน่วยงานสาธารณสุขเตรียมความพร้อมรองรับแล้ว ทั้งบุคลากรสาธารณสุข เตียง ยาและเวชภัณฑ์ยังไม่จําเป็นต้องยกระดับการแจ้งเตือน ขอความร่วมมือประชาชนยังคงมาตรการ 2U ในการป้องกันตนเองและมาฉีดวัคซีน
วันนี้ (5 กรกฎาคม 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า สถานการณ์โรคโควิด 19ของประเทศไทย เข้าสู่ระยะหลังการระบาดใหญ่ (Post-Pandemic) ตามแผนที่วางไว้ ซึ่งจากนี้เราต้องใช้ชีวิตอยู่ร่วมกับโควิด (Living with COVID) เหมือนอย่างโรคอื่นๆ ซึ่งหมายความว่า ยังสามารถพบการติดเชื้อได้แต่ความรุนแรงของโรคลดลง การเข้ารับการรักษาในโรงพยาบาลจะไม่มากเกินระบบสาธารณสุขที่มีจะรองรับได้ โดยจากการผ่อนคลายมาตรการ เปิดกิจการและกิจกรรมต่างๆ มากขึ้น เพื่อให้ประชาชนสามารถใช้ชีวิตใกล้เคียงปกติและขับเคลื่อนเศรษฐกิจของประเทศ รวมถึงมีการเปิดประเทศ ทําให้มีผู้เดินทางเข้าประเทศมากขึ้น อาจพบการติดเชื้อเพิ่มขึ้นเป็นระลอกเล็กๆ (Small Wave) ซึ่งเป็นเรื่องที่สามารถเกิดขึ้นได้ แต่จะไม่ใช่การระบาดใหญ่ โดยกระทรวงสาธารณสุขมีการเตรียมความพร้อมรองรับตามแนวทาง 3 พอ คือ หมอพอ เตียงพอ ยาและเวชภัณฑ์พอ
“ขณะนี้สถานการณ์เริ่มมีแนวโน้มเพิ่มขึ้นเป็นระลอกเล็กๆ จึงมีการเตรียมความพร้อมระบบสาธารณสุขไว้รองรับ โดยกําชับและแจ้งไปยังหน่วยงานสาธารณสุขทั่วประเทศ ให้บุคลากรทางการแพทย์ระมัดระวังป้องกันตนเองในการให้บริการ เตรียมความพร้อมยา เวชภัณฑ์ สํารองเตียง ความพร้อมระบบส่งต่อ และเร่งเดินหน้าการฉีดวัคซีนเข็มกระตุ้น รวมทั้งขอความร่วมมือประชาชนในการคงมาตรการป้องกันโรคส่วนบุคคล จะช่วยลดการติดเชื้อและหยุดระลอกเล็กๆ เหล่านี้ลงได้” นพ.เกียรติภูมิกล่าว
นพ.เกียรติภูมิกล่าวต่อว่า ขณะนี้ยังคงแจ้งเตือนภัยโควิด 19 ในระดับ 2 ยังไม่จําเป็นต้องยกระดับการแจ้งเตือนโดยในการควบคุมป้องกันการแพร่ระบาด เน้นตามมาตรการ 2U ได้แก่ Universal Prevention คือ มาตรการป้องกันโรคทั้งเว้นระยะห่าง ล้างมือ สวมหน้ากาก แม้จะมีการออกประกาศให้สวมหน้ากากโดยสมัครใจ แต่แนะนําให้ยังต้องสวมในกลุ่มผู้ติดเชื้อ ผู้สัมผัสเสี่ยงสูง กลุ่มที่เสี่ยงติดเชื้อแล้วมีอาการรุนแรง รวมถึงยังต้องสวมเมื่อไม่สามารถเว้นระยะห่างจากผู้อื่นได้ การเข้าร่วมกิจกรรมที่มีคนจํานวนมาก การอยู่ในสถานที่เสี่ยงหรือสถานที่แออัด และUniversal Vaccination คือ มาตรการฉีดวัคซีนให้ครอบคลุม โดยเฉพาะเข็มกระตุ้น เพื่อให้มีภูมิคุ้มกันสูงขึ้นอย่างต่อเนื่อง ซึ่งจะช่วยลดความเสี่ยงการติดเชื้อ ช่วยป้องกันอาการรุนแรงและเสียชีวิต ทําให้ลดการเข้ารักษาเป็นผู้ป่วยหนักในโรงพยาบาล และระบบสาธารณสุขสามารถรองรับได้
************************************** 5 กรกฎาคม 2565
รัฐบาลไทย-ข่าวทำเนียบรัฐบาล-สธ.เตือนสวมหน้ากากหากทำกิจกรรมในพื้นที่โล่งแจ้งที่มีคนหนาแน่น ลดความเสี่ยงแพร่-รับเชื้อ
วันพฤหัสบดีที่ 14 กรกฎาคม 2565
สธ.เตือนสวมหน้ากากหากทํากิจกรรมในพื้นที่โล่งแจ้งที่มีคนหนาแน่น ลดความเสี่ยงแพร่-รับเชื้อ
กระทรวงสาธารณสุข ย้ํา การเข้าร่วมกิจกรรมที่มีคนจํานวนมาก เช่น ดูหนัง ฟังดนตรี เชียร์กีฬา แม้อยู่ในพื้นที่โล่งแจ้ง ยังต้องสวมหน้ากากอนามัย เพื่อป้องกันและลดความเสี่ยงการแพร่เชื้อและรับเชื้อโควิด 19 ซึ่งขณะนี้หลายจังหวัดมีรายงานการติดเชื้อสูงขึ้น
กระทรวงสาธารณสุข ย้ํา การเข้าร่วมกิจกรรมที่มีคนจํานวนมาก เช่น ดูหนัง ฟังดนตรี เชียร์กีฬา แม้อยู่ในพื้นที่โล่งแจ้ง ยังต้องสวมหน้ากากอนามัย เพื่อป้องกันและลดความเสี่ยงการแพร่เชื้อและรับเชื้อโควิด 19 ซึ่งขณะนี้หลายจังหวัดมีรายงานการติดเชื้อสูงขึ้น
วันนี้ (14 กรกฎาคม 2565) นพ.ทวีศิลป์ วิษณุโยธิน โฆษกศูนย์บริหารสถานการณ์โควิด 19 (ศบค.) และโฆษกกระทรวงสาธารณสุข กล่าวว่า หลังการผ่อนคลายมาตรการต่างๆ พบว่าการติดเชื้อโควิด 19 มีแนวโน้มเพิ่มขึ้น โดยเฉพาะพื้นที่กรุงเทพมหานคร ปริมณฑล และจังหวัดท่องเที่ยว ซึ่งช่วงวันหยุดยาวที่ประชาชนมีการเดินทางกลับภูมิลําเนา ท่องเที่ยว หรือรวมกลุ่มทํากิจกรรมต่างๆ ทําให้เพิ่มความเสี่ยงในการติดเชื้อและมีโอกาสแพร่กระจายเชื้อไปสู่จังหวัดอื่นๆ มากขึ้น และแม้ที่ผ่านมาจะมีประกาศให้สามารถเลือกไม่สวมหน้ากากอนามัยได้ในพื้นที่เปิดโล่ง แต่หน้ากากอนามัยยังคงเป็นอุปกรณ์ที่มีประสิทธิภาพในการป้องกันการแพร่เชื้อและการรับเชื้อโรคโควิด 19 รวมถึงโรคติดเชื้อทางเดินหายใจอื่นๆ ได้ ดังนั้น แม้จะเป็นการร่วมกิจกรรมในพื้นที่เปิดโล่ง เช่น ดูดนตรีสด ดูหนังกลางแปลง เชียร์กีฬา แต่หากเป็นการอยู่ร่วมกันจํานวนมาก การเว้นระยะห่างทําได้ยาก ก็ขอให้สวมหน้ากากอนามัยตลอดเวลาเพื่อป้องกันและลดความเสี่ยง
นอกจากนี้ ขอให้สวมหน้ากากอนามัยเมื่ออยู่ในสถานที่ปิด การระบายอากาศไม่ดี โดยเฉพาะอย่างยิ่งหากเป็นกลุ่มเสี่ยง 608 คือ ผู้สูงอายุ ผู้ป่วยโรคเรื้อรัง หญิงตั้งครรภ์ รวมถึงผู้ที่ได้รับวัคซีนยังไม่ครบตามเกณฑ์ 3 เข็ม ผู้ติดเชื้อและผู้สัมผัสเสี่ยงสูง ต้องสวมหน้ากากอนามัยตลอดเวลาเมื่ออยู่ร่วมกับบุคคลอื่น นพ.ทวีศิลป์กล่าวในตอนท้าย
**************************************14กรกฎาคม 2565
รัฐบาลไทย-ข่าวทำเนียบรัฐบาล-ธ.ก.ส.-OR ร่วมมอบส่วนลดการเติมน้ำมัน ส่งกำลังใจให้แก่บุคลากรอาสาสมัครสาธารณสุขของกรมสนับสนุนบริการสุขภาพ สธ. สำนักอนามัย กทม. สถาบันการแพทย์ฉุกเฉินแห่งชาติ ปฏิบัติงานสู้ COVID-19
วันศุกร์ที่ 2 กรกฎาคม 2564
ธ.ก.ส.-OR ร่วมมอบส่วนลดการเติมน้ํามัน ส่งกําลังใจให้แก่บุคลากรอาสาสมัครสาธารณสุขของกรมสนับสนุนบริการสุขภาพ สธ. สํานักอนามัย กทม. สถาบันการแพทย์ฉุกเฉินแห่งชาติ ปฏิบัติงานสู้ COVID-19
ธ.ก.ส. ร่วมกับ OR มอบส่วนลดค่าน้ํามันเชื้อเพลิงทุกประเภทอัตราลิตรละ 0.80 บ. แก่ อสม. อสส. และ สพฉ. กว่า 1 ล้านรายทั่วประเทศ ณ สถานี PTT ทั่วประเทศ จํานวนทั้งสิ้น 1,000,000 สิทธิ์ ตั้งแต่ 1 ก.ค. – 30 ก.ย.2564 ช่วยลดค่าใช้จ่ายเดินทางและเป็นขวัญกําลังใจ
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยสถานการณ์การแพร่ระบาดของเชื้อไวรัส COVID-19 ที่ยังคงระบาดอยู่อย่างต่อเนื่องมาตั้งแต่ปี 2563 จนถึงปัจจุบัน อาสาสมัครสาธารณสุขประจําหมู่บ้าน (อสม.) กรมสนับสนุนบริการสุขภาพ กระทรวงสาธารณสุข อาสาสมัครสาธารณสุข กรุงเทพมหานคร (อสส.) สํานักอนามัย กรุงเทพมหานคร และผู้ปฏิบัติการสถาบันการแพทย์ฉุกเฉินแห่งชาติ (สพฉ.) มากกว่า 1 ล้านรายทั่วประเทศ ถือเป็นบุคลากรทางการแพทย์ที่มีส่วนสําคัญอย่างยิ่งในการปฏิบัติงานด้านสาธารณสุขในภาวะที่มีสถานการณ์ฉุกเฉิน ตลอดจน เป็นกําลังหลักสําคัญในการฝ่าวิกฤติการระบาดที่รุนแรงในครั้งนี้
ด้านนายบุญมา พนธนกรกุล รองกรรมการผู้จัดการใหญ่ธุรกิจค้าปลีกน้ํามัน บริษัท ปตท. น้ํามันและการค้าปลีก จํากัด (มหาชน) (โออาร์) กล่าวว่า โครงการนี้ถือเป็นโอกาสดีที่สถานีบริการน้ํามัน พีทีที สเตชั่น จะได้ช่วยเติมแรงกาย แรงใจ เพื่อตอบแทนความเสียสละให้กับเหล่าอาสาสมัครสาธารณสุขให้มีขวัญและกําลังใจที่จะเป็นด่านหน้าในการช่วยดูแลสุขภาพและความปลอดภัยของประชาชนในการต่อสู้กับโรคโควิด-19 ที่ยังคงแพร่ระบาดอย่างรุนแรงและต้องการความร่วมมือร่วมใจจากทุกภาคส่วน โดยที่ผ่านมา โออาร์ได้ขยายจํานวน พีทีที สเตชั่น เพิ่มอย่างต่อเนื่องเพื่อให้สามารถเข้าถึงประชาชนในทุกพื้นที่ ทําให้ในปัจจุบันโออาร์มีสถานีบริการน้ํามัน พีทีที สเตชั่น กว่า 2,000 สาขาทั่วประเทศ อีกทั้งยังได้ปรับปรุงรูปแบบของ พีทีที สเตชั่น ด้วยแนวคิด “Living Community" เพื่อให้ พีทีที สเตชั่น เปรียบเสมือนเป็นศูนย์กลางที่จะช่วยเติมความห่วงใย มอบความใส่ใจ ให้กับทุกไลฟ์สไตล์การเดินทางและการดําเนินชีวิต รวมไปถึงร่วมพัฒนา เติมเต็มคุณภาพชีวิตของคนในชุมชนให้เติบโตไปด้วยกัน เพื่อสร้างความสุขและรอยยิ้มให้ทุกคน
ในการนี้ ธ.ก.ส. และ บริษัท ปตท. น้ํามันและการค้าปลีก จํากัด (มหาชน) (โออาร์) ขอร่วมเป็นส่วนหนึ่งในการส่งกําลังใจ และช่วยลดภาระด้านค่าใช้จ่ายในการเดินทาง เพื่อเป็นขวัญกําลังใจในการปฏิบัติงานให้แก่ อสม. อสส. และ สพฉ. จัดแคมเปญ “เติมเต็ม ความห่วงใย เพิ่มพลังใจให้เหล่าอาสา” มอบส่วนลดการเติมน้ํามันเชื้อเพลิงทุกประเภทที่สถานีบริการน้ํามัน พีทีที สเตชั่น (PTT Station) จํานวนกว่า 2,000 สาขาทั่วประเทศ ในอัตราลิตรละ 0.80 บาท เมื่อชําระผ่านบัตร Smart Card อสม. อสส. และ สพฉ. ท่านละไม่เกิน 1,000 บาท/บัตร/เดือน รวมจํานวนทั้งสิ้น 1,000,000 สิทธิ์ ระยะเวลาตั้งแต่วันที่ 1 กรกฎาคม - 30 กันยายน 2564 รวมทั้งหมด 3 เดือนหรือจนกว่าจะมีการใช้สิทธิ์เต็มจํานวน โดยเงินส่วนลดจะคืนเข้าบัญชี ธ.ก.ส. ของผู้ถือบัตร Smart Card อสม. อสส. และ สพฉ. ภายใน 45 วัน นับจากวันสิ้นเดือน ซึ่งปัจจุบัน ณ วันที่ 31 พฤษภาคม 2564 ธ.ก.ส. ได้ให้บริการบัตร Smart Card อสม. อสส. และ สพฉ. จํานวน 1,052,699 ใบ
รัฐบาลไทย-ข่าวทำเนียบรัฐบาล-มาแน่! ไฟเซอร์ 20 ล้านโดส ประชาชนฉีดฟรี เข้าไทยไตรมาส 4
วันพุธที่ 21 กรกฎาคม 2564
มาแน่! ไฟเซอร์ 20 ล้านโดส ประชาชนฉีดฟรี เข้าไทยไตรมาส 4
....
ถือเป็นอีกหนึ่งข่าวดี สําหรับการเจรจาจัดหาวัคซีนโควิด-19 ชนิด mRNA ล่าสุด กระทรวงสาธารณสุข และบริษัท Pfizer ประเทศไทยและอินโดไชนา ได้ลงนามในสัญญาการจัดหาวัคซีน จํานวน 20 ล้านโดสเป็นที่เรียบร้อย คาดว่าวัคซีนดังกล่าว จะนําเข้ามาในช่วงไตรมาส 4
.
โดยเร็ว ๆ นี้ ช่วงปลายเดือน ก.ค. จะมีวัคซีนไฟเซอร์ที่ได้รับบริจาคจากประเทศสหรัฐอเมริกา จํานวน 1.5 ล้านโดส เข้ามาก่อน เพื่อนําไปฉีดให้กับทีมสาธารณสุขด่านหน้า ผู้สูงอายุ และกลุ่มอื่น ๆ ตามมติคณะกรรมการโรคติดต่อแห่งชาติ
.
นอกจากนี้ ยังได้เตรียมแผนสั่งซื้อวัคซีนไฟเซอร์เพิ่มเติมอีก 50 ล้านโดส รวมทั้งจัดหาวัคซีนชนิดโปรตีนซับยูนิต สําหรับปี 2565 อีกด้วย
.
วัคซีนไฟเซอร์ เป็นวัคซีนที่ได้รับการขึ้นทะเบียนกับ อย. เป็นรายการที่ 6 เมื่อวันที่ 24 มิ.ย.ที่ผ่านมา โดยมีระยะการฉีดระหว่างเข็มแรก - เข็มสอง 21 วัน และเป็นวัคซีนที่ขึ้นทะเบียนให้ใช้สําหรับผู้ที่มีอายุ 12 ปีขึ้นไป ขณะที่วัคซีนตัวอื่นเป็นวัคซีนสําหรับผู้ที่มีอายุ 18 ปีขึ้นไป
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เร่งกรมราชทัณฑ์ฉีดวัคซีนโควิดเข็มสอง หลังฉีดเข็มแรกครบแล้ว ยันดูแลผู้ต้องขังทุกคนตามมาตรฐานสาธารณสุข-หลักสิทธิมนุษยชน
วันเสาร์ที่ 16 ตุลาคม 2564
รัฐมนตรีว่าการกระทรวงยุติธรรม เร่งกรมราชทัณฑ์ฉีดวัคซีนโควิดเข็มสอง หลังฉีดเข็มแรกครบแล้ว ยันดูแลผู้ต้องขังทุกคนตามมาตรฐานสาธารณสุข-หลักสิทธิมนุษยชน
รัฐมนตรีว่าการกระทรวงยุติธรรม เร่งกรมราชทัณฑ์ฉีดวัคซีนโควิดเข็มสอง หลังฉีดเข็มแรกครบแล้ว ยันดูแลผู้ต้องขังทุกคนตามมาตรฐานสาธารณสุข-หลักสิทธิมนุษยชน
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยถึงความคืบหน้าการฉีดวัคซีนป้องกันโควิด-19 ให้กับผู้ต้องขังว่า ขณะนี้กรมราชทัณฑ์ได้ดําเนินการฉีดวัคซีนเข็มแรกให้กับผู้ต้องขังไปแล้ว 212,932 คน จากผู้ต้องขังทั้งหมด 284,190 คน โดยผู้ต้องขังอีก 71,258 คน เป็นผู้ติดเชื้อโควิดที่ต้องรอการฉีดวัคซีนหลังจากที่หายแล้ว 1-3 เดือน โดยทางกรมราชทัณฑ์ได้วัคซีนจากกรมควบคุมโรคมาทั้งหมด 226,040 โดส โดยในส่วนที่เหลือได้ส่งมอบให้กับโรงพยาบาลแม่ข่ายเพื่อนําไปดําเนินการฉีดให้กับประชาชนต่อไป ในส่วนของการฉีดวัคซีนเข็มที่สอง ขณะนี้ฉีดให้กับผู้ต้องขังไปแล้ว 66,416 ราย ซึ่งวัคซีนเข็มที่สองกรมราชทัณฑ์จะได้รับจากกรมควบคุมโรค 226,040 โดส จะได้รับภายในเดือน ต.ค.นี้ โดยตนได้กําชับให้กรมราชทัณฑ์นําวัคซีนแจกจ่ายให้ทุกเรือนจําเพื่อฉีดให้กับผู้ต้องขังทุกคน ซึ่งจะทําให้การควบคุมสถานการณ์โควิดภายในเรือนจําทําได้ง่ายมากขึ้น
"ผมได้เร่งให้กรมราชทัณฑ์เร่งแจกจ่ายวัคซีนให้แก่ทุกเรือนจําทันทีเมื่อเราได้รับวัคซีนมาจากกรมควบคุมโรค เพื่อให้การแพร่ระบาดของเชื้อโควิดในเรือนจําลดลงจนค่อยๆหมดไป เพราะจะทําให้การดูแลผู้ต้องขังเป็นไปได้ง่ายมากขึ้น ตนยืนยันว่ากรมราชทัณฑ์ดูแลผู้ต้องขังทุกคนตามมาตรฐานของกระทรวงสาธารณสุข รวมถึงหลักสิทธิมนุษยชน ซึ่งผู้ต้องขังจะต้องได้รับวัคซีนครบทั้งสองเข็มโดยเร็วที่สุด เพื่อให้ญาติพี่น้องเกิดความสบายใจต่อการดูแลของกรมราชทัณฑ์" นายสมศักดิ์ กล่าว
รัฐบาลไทย-ข่าวทำเนียบรัฐบาล-ปลื้ม! WHO ยกไทยเป็นประเทศต้นแบบประเทศที่ 3 นำร่องจัดกิจกรรมการทบทวนการเตรียมความพร้อมฯ รับมือต่อการระบาดใหญ่โรคโควิด-19
วันอังคารที่ 26 เมษายน 2565
ปลื้ม! WHO ยกไทยเป็นประเทศต้นแบบประเทศที่ 3 นําร่องจัดกิจกรรมการทบทวนการเตรียมความพร้อมฯ รับมือต่อการระบาดใหญ่โรคโควิด-19
.....
พลเอก ประยุทธ์ จันทร์โอชา นายกรัฐมนตรี แสดงความยินดีที่องค์การอนามัยโลก (WHO) ได้ยกย่องประเทศไทยเป็นประเทศต้นแบบประเทศที่ 3 นําร่องจัดกิจกรรมการทบทวนการเตรียมความพร้อม กรณีภาวะฉุกเฉินทางสาธารณสุขและสุขภาพถ้วนหน้า เพื่อรับมือต่อการระบาดใหญ่โรคโควิด-19
.
ทั้งนี้ ประเทศไทยจะนําประสบการณ์ต่าง ๆ เผยแพร่สู่สาธารณะในการประชุมสมัชชาอนามัยโลก 2565 เป็นการแลกเปลี่ยนประสบการณ์ แนวปฏิบัติที่ดี ซึ่งจะเป็นประโยชน์แก่ประเทศสมาชิก จนส่งผลให้เกิดการพัฒนาเครื่องมือและกลไกใหม่ รองรับวิกฤติด้านสาธารณสุขสําหรับใช้งานทั่วโลกในอนาคตอีกด้วย
.
อ่านเพิ่มเติม คลิกhttps://www.thaigov.go.th/news/contents/details/53909
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-Businesses and services urged to strictly comply with ‘Covid Free Setting’ requirements
วันศุกร์ที่ 3 ธันวาคม 2564
Businesses and services urged to strictly comply with ‘Covid Free Setting’ requirements
Businesses and services urged to strictly comply with ‘Covid Free Setting’ requirements
December 2, 2021, at 1100hrs, Prime Minister and Defense Minister Gen. Prayut Chan-o-cha gave an interview about Omicron, the new variant of COVID-19, which has already been found in some countries in Asia that the Thai Government has not any plan to take the harsh measure of country lockdown, as strict preventive measure has been put in place, that is, the RT-PCR screening process which requires quarantine of travelers until the result comes out as negative.
According to the Prime Minister, the Government strives to drive forward economic recovery in parallel with people’s safety. The measures implemented have been scrutinized by medical personnel and concerned agencies including the private sector before proposing to the Prime Minister. It is important that all businesses and services strictly comply with the ‘Covid Free Setting’ requirements. They may put up an announcement to certify that their place is COVID-free.
รัฐบาลไทย-ข่าวทำเนียบรัฐบาล-​ “ปลัดกระทรวงกลาโหม” นำกำลังพลหัวใจจิตอาสา ล้างถนน ล่องเรือเก็บขยะ ปรับภูมิทัศน์รอบชุมชนวัดโพธิ์-ท่าเตียน สร้างจิตสาธารณะในสังคมไทย
วันพุธที่ 25 พฤษภาคม 2565
​ “ปลัดกระทรวงกลาโหม” นํากําลังพลหัวใจจิตอาสา ล้างถนน ล่องเรือเก็บขยะ ปรับภูมิทัศน์รอบชุมชนวัดโพธิ์-ท่าเตียน สร้างจิตสาธารณะในสังคมไทย
พลเอก วรเกียรติ รัตนานนท์ ปลัดกระทรวงกลาโหม เป็นประธานการจัดกิจกรรมโครงการจิตอาสาพัฒนา “เราทําความ ดี ด้วยหัวใจ” กิจกรรมทําความสะอาดและปรับปรุงภูมิทัศน์บริเวณพื้นที่วัดพระเชตุพนวิมลมังคลารามราชวรมหาวิหาร และชุมชนท่าเตียน
โดยมี พลเรือเอก สมประสงค์ นิลสมัย ผู้บัญชาการทหารเรือ พลอากาศเอก สฤษฎ์พงศ์ วัฒนวรางกูร รองปลัดกระทรวงกลาโหม(1) พลเรือเอก มนัสวี บูรณพงศ์ รองปลัดกระทรวงกลาโหม(2) พลเอก สราวุธ รัชตะนาวิน รองปลัดกระทรวงกลาโหม(3) พลเอก สนิธชนก สังขจันทร์ รองปลัดกระทรวงกลาโหม(4) ร่วมตรวจเยี่ยมการทําความสะอาดในแม่น้ําเจ้าพระยาตั้งแต่ท่าเรือท่าเตียน – ท่าเรือศิริราช และจุดบริการช่วยเหลือประชาชน
โดยมีจิตอาสาเข้าร่วมกิจกรรมจํานวนทั้งสิ้น 1,110 คน ประกอบด้วย กําลังพลจากหน่วยขึ้นตรงสํานักงานปลัดกระทรวงกลาโหม และส่วนราชการต่างๆ รวมทั้งประชาชนจิตอาสาในพื้นที่รอบศาลาว่าการกลาโหม โดยแบ่งทําความสะอาดตามพื้นที่ ได้แก่ วัดพระเชตุพนฯ ถนนมหาราช ซอยเศรษฐการ ถนนสนามไชย และยังมีการล่องเรือไปตามแม่น้ําเจ้าพระยาเพื่อเก็บขยะและสิ่งกีดขวางทางน้ําเพื่อสร้างจิตสํานึกให้คนไทยเลิกทิ้งขยะลงแม่น้ําลําคลอง
นอกจากนี้ยังมีจุดบริการ และช่วยเหลือประชาชน อาทิ แจกอาหารกล่อง แจกถุงปันสุข แจกจ่ายยาสามัญประจําบ้าน บริการตัดผม และบริการฉีดวัคซีนพิษสุนัขบ้า เพื่อให้ประชาชนในพื้นที่มาใช้บริการโดยไม่เสียค่าใช้จ่าย สําหรับกิจกรรมจิตอาสาในครั้งนี้จะช่วยพัฒนาชุมชนในพื้นที่ใกล้เคียงให้มีสภาพความเป็นอยู่ที่ดีขึ้น และแสดงให้เห็นถึงพลังความสามัคคีในการร่วมแรงร่วมใจกันเป็นหนึ่งเดียวของกําลังพล และประชาชนจิตอาสาในการบําเพ็ญสาธารณประโยชน์ต่อประเทศชาติที่จะสืบสาน “เราทําความ ดี ด้วยหัวใจ” ตามแนวพระราโชบายสืบไป